CELEX: 62017TN0031
Language: et
Date: 2017-01-20 00:00:00
Title: Kohtuasi T-31/17: 20. jaanuaril 2017 esitatud hagi – Portugal versus komisjon

3.4.2017   
            
            
               ET
            
            
               Euroopa Liidu Teataja
            
            
               C 104/51
            
         20. jaanuaril 2017 esitatud hagi – Portugal versus komisjon
   (Kohtuasi T-31/17)
   (2017/C 104/71)
   Kohtumenetluse keel: portugali
   
      Pooled
   
   
      Hageja: Portugali Vabariik (esindajad: L. Inez Fernandes, M. Figueiredo, J. Saraiva de Almeida ja A. Tavares de Almeida)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 15. novembri 2016. aasta rakendusotsus (EL) 2016/2018, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (ELT 2016, L 312, lk 26), osas, milles see jätab rahastamisest välja 660 202,73 euro suuruse summa seoses kuludega, mille Portugal deklareeris Assooride POSEI alaprogrammi tehnilise abi rubriigi alusel majandusaastatel 2012 ja 2013;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjendamiseks esitab hageja kolm väidet.
   
               1.
            
            
               Esimene väide tugineb õiguspärase ootuse kaitse põhimõtte rikkumisele.
            
         
               2.
            
            
               Teine väide tugineb nõukogu 30. jaanuari 2006. aasta määruse (EÜ) nr 247/2006, millega sätestatakse põllumajanduse erimeetmed liidu äärepoolseimate piirkondade jaoks (ELT 2006, L 42, lk 1), artikli 12 punkti c) rikkumisele.
            
         
               3.
            
            
               Kolmas väide tugineb põhjenduste puudumisele ja komisjoni 21. juuni 2006. aasta määruse (EÜ) nr 885/2006, millega nähakse ette nõukogu määruse (EÜ) nr 1290/2005 kohaldamise üksikasjalikud eeskirjad seoses makseasutuste ja teiste organite akrediteerimise ning EAGFi ja EAFRD raamatupidamisarvestuse kontrollimise ja heakskiitmisega (ELT 2006, L 171, lk 90), artikli 11 rikkumisele.